Pokrajac 1947. január 27-én született Belgrádban. Tizenöt esztendeig tartó pályafutása alatt olyan csapatokban szerepelt, mint az ORK Beograd, RK Crvena Zvezda és ŽRK Dinamo Pančevo. Tizenegy éven át volt tagja a jugoszláv felnőtt válogatottnak, amelynek színeiben 180 mérkőzésen 510 gólt szerzett. Három világbajnokságon szerepelt hazája színeiben, 1967-ben Svédországban, 1970-ben Franciaországban és 1974-ben az NDK-ban. E két utóbbi világversenyen bronzérmeket nyert csapatával. Két olimpián is szerepelt a plávik színeiben 1972-ben, Münchenben aranyérmet szerzett válogatottjával, míg 1976-ban, Montrealban 5. helyezett lett.